
 25.5.2012
 BG
 Официален вестник на Европейския съюз
 L 136/41
 РЕГЛАМЕНТ ЗА ИЗПЪЛНЕНИЕ (ЕС) No 433/2012 НА КОМИСИЯТА
 от 23 май 2012 година
 за определяне на подробни правила за прилагането на Регламент (ЕС) No 1236/2010 за определяне на схема за контрол и изпълнение в зоната, обхваната от Конвенцията за бъдещо многостранно сътрудничество в областта на риболова в североизточната част на Атлантическия океан
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 Като взе предвид Регламент (ЕС) No 1236/2010 на Европейския парламент и на Съвета от 15 декември 2010 г. за определяне на схема за контрол и изпълнение в зоната, обхваната от Конвенцията за бъдещо многостранно сътрудничество в областта на риболова в североизточната част на Атлантическия океан, и за отмяна на Регламент (ЕО) No 2791/1999 на Съвета (1), и по-специално член 4, параграф 5, член 5, параграф 2, член 8, параграф 4, член 9, параграф 4, член 10, параграф 3, член 11, член 12, параграф 2, член 16, параграф 2, член 18, параграфи 3 и 4, член 19, член 20, параграф 9, член 24, параграф 4, член 27, параграф 1 и член 45, параграф 2 от него,
 като има предвид, че:
 (1)
 С Регламент (ЕС) No 1236/2010 се установяват определени мерки за контрол за наблюдение на риболовните дейности на Съюза в зоната, обхваната от Комисията по риболова в североизточната част на Атлантическия океан (NEAFC), и се допълват мерките за контрол, предвидени в Регламент (ЕО) No 1224/2009 от 20 ноември 2009 г. за създаване на система за контрол на Общността за гарантиране на спазването на правилата на общата политика в областта на рибарството, за изменение на регламенти (ЕО) No 847/96, (ЕО) No 2371/2002, (ЕО) No 811/2004, (ЕО) No 768/2005, (ЕО) No 2115/2005, (ЕО) No 2166/2005, (ЕО) No 388/2006, (ЕО) No 509/2007, (ЕО) No 676/2007, (ЕО) No 1098/2007, (ЕО) No 1300/2008, (ЕО) No 1342/2008 и за отмяна на регламенти (ЕИО) No 2847/93, (ЕО) No 1627/94 и (ЕО) No 1966/2006 (2). Следва да се определят подробни правила за прилагането на Регламент (ЕС) No 1236/2010. Приложенията към редица препоръки на NEAFC за създаване на схема за контрол и изпълнение (по-долу „схемата“), приложима към риболовните кораби, действащи във водите от зоната на Конвенцията, които се намират извън водите под риболовната юрисдикция на договарящите страни, определят форматa за съобщаване на данни и образци на определени инструменти за инспекции и следва да бъдат транспонирани в правото на Съюза.
 (2)
 Тъй като с Регламент (ЕС) No 1236/2010 на Комисията се определя нова схема за контрол и изпълнение, Регламент (ЕО) No 1085/2000 на Комисията за определяне на подробни правила за прилагането на мерки за контрол, приложими в зоната, обхваната от Конвенцията за бъдещо многостранно сътрудничество в областта на риболова в североизточната част на Атлантическия океан (3), следва да бъде отменен и заменен с настоящия регламент.
 (3)
 Мерките, предвидени в настоящия регламент, са в съответствие със становището на Комитета по рибарство и аквакултури,
 ПРИЕ НАСТОЯЩИЯ РЕГЛАМЕНТ:
 ГЛАВА I
 ОБЩИ РАЗПОРЕДБИ
 Член 1
 Определения
 За целите на настоящия регламент се прилагат следните определения:
 а)
 „съобщение за местоположение“ означава доклад за